กว่าจะได้ว่างมาลงรีวิว  มาเริ่มกันดีกว่า ดีใจจริงที่มีร้านปิ้งย่าง คุณภาพดี ในราคา 289 บาท ไม่ไกลจากบ้าน ไม่ต้องวิ่งเข้ากรุงเทพ  วิ่งเข้าเส้นนครชัยศรี ตรงไปตลาดท่านา  เจอแยกก่อนที่จะตรงลงตลาดท่านา เห็น 7-11  ด้านมุมขวามือ  เลี้ยวขวาไปเลยค่ะ  ตรงไปเรื่อยๆ จนเจอโรงงานสุรา เบียร์  จะเห็นป้ายร้านหมูกระป๋องหน้าปากซอย ด้านขวามือ เลี้ยวขวาตรงเข้าไปนิดเดียวก็จะเจอแล้วค่ะ  

บรรยากาศร้าน  ต้นไม้เยอะ ร่มรื่น ร้านเปิดโปร่งโล่ง สะอาด และพนักงานบริการดีค่ะ  ไม่ต้องกลัวร้อน เพราะจะมีปล่องท่อพัดลมแอร์กระจายตามโต๊ะค่ะ  ใครที่มาต้องรอคิวกันหน่อยนะคะ

เมนูมีทั้ง กุ้ง ปลาหมึก หอย ปลา หมู ไก่ เนื้อ ของกินเล่น น้ำแข็งใส ไอติมเยลลี่ 
น้ำจิ้มมีให้เลือก 3 แบบ ซีฟู๊ด น้ำจิ้มแจ่ว น้ำจิ้มปิ้งย่าง  มากินทีไรจัดหนักแต่ซีฟู๊ดค่ะ ทั้งสด ทั้งอร่อย  ปีกไก่หมัก ยำหมูยอ ก็อร่อย  อ่อ ที่นี่ใช้แต่ผักไฮโดรนะคะ  ตบท้ายด้วยน้ำแข็งใส และไอติมเยลลี่มีรสสตรอเบอรี่ กับ องุ่น เราชอบนะ มันคล้ายๆ ปีโป้แช่แข็งเลย ดีที่บริษัทมีไอติมยี่ห้อนี้ขาย ไปนำให้คนในแผนกติดไอติมเยลลี่ไปตามๆกัน 555